கேள்வி: தஞ்சாவூர் - பெயர்க் காரணம் பற்றி விளக்கவும்.
பதில்: தஞ்சை என்பதற்கு "குளிர்ந்த வயல்கள் நிறைந்த பகுதி" என்று பொருள். தஞ்சாவூர் எட்டாம் நூற்றாண்டில் உருவாக்கப்பட்ட ஒரு நகராகும். அப்போது இப்பகுதியினை வளமையோடு ஆண்டு வந்த தனஞ்சய முத்தரையர் பெயரையே, இந்நகரம் பெயராகப் பெற்றது. தனஞ்சய ஊர் என்பது மருவி தஞ்சாவூர் என்று நிலைபெற்றது என்றும் கூறப்படுகிறது. மற்றொரு கூற்றின்படி புராணக்கதை மூலம் பெயர் வந்ததாக கருதப்படுகிறது. முற்காலத்தில் தஞ்சன் என்னும் அரக்கன் இவ்விடத்தில் மக்களைத் துன்புறுத்திவந்தான். மக்களைக் காக்க அவனை சிவன் வதம் செய்த இடமாதலால் தஞ்சாவூர் என்ற பெயரும், சிவபெருமான் இந்த ஊரில் தஞ்சபுரீசுவரர் என்ற திருப்பெயருடன் கோயில் கொண்டுள்ளார். இத்திருக்கோயில் தஞ்சாவூரிலிருந்து கும்பகோணம் செல்லும் சாலையில் பள்ளியக்கிரகாரத்திற்கு அருகில் இருக்கிறது. வைணவச் சம்பிரதாயத்தில் இதே புராணம் சிறிது மாற்றப்பட்டு விட்டுணு தஞ்சனை அழித்தார் என்றும், அதனால் தஞ்சை மாமணி நீலமேகப்பெருமாளாய் கோயில் கொண்டு இருக்கிறார் என்றும் நம்பப்படுகிறது. இதில் குறிப்பிடத்தக்க செய்தி, மேற்கூறிய நீலமேகப்பெருமாள் கோயில் தஞ்சபுரீசுவரரின் கோயிலுக்கு நேரெதிரில் உள்ளது.
கேள்வி: தஞ்சாவூர் - வரலாறு பற்றி விளக்கவும்.
பதில்: File:Thanjavurtown1955.png தஞ்சாவூரை பல அரசர்கள் ஆட்சி செய்துள்ளனர். பொது ஊழி 250 – பொது ஊழி 600 வரை தஞ்சாவூரை களப்பிரர்கள் ஆட்சி செய்தனர். இவர்களின் தோற்றம், இவர்கள் யார் என்பது பற்றி தெளிவான தகவல்கள் இன்னும் இல்லை. இவர்கள் காலத்தில் சைனம், பௌத்தம் தமிழகத்தில் சிறப்புற்று இருந்தது. இவர்களது காலம் தமிழகத்தின் இருண்ட காலம் என்று இன்றுவரை ஒரு கருத்து பரவலாக்கப்பட்டுள்ளது. இவர்களுக்கு பின்னர் பொ.ஊ. 600 முதல் பொ.ஊ. 849 வரை முத்தரைய அரச குலம் என்ற குறுநில மன்னர்கள் ஆட்சி செய்தனர். பின்னர் இடைக்காலச் சோழர்கள், விசயாலய சோழன் பொ.ஊ. 848 முதல் பொ.ஊ. 878 வரை ஆட்சி செய்தார். முத்தரைய மன்னரான இளங்கோ முத்தரையரிடமிருந்து, தஞ்சாவூரை கைப்பற்றிய விசயாலய சோழன் நிசும்பசூதனி கோவிலைக் கட்டினார். இவரின் மகன் ஆதித்த சோழன் (பொ.ஊ. 871-901) நகரத்தின் மீதமுள்ள பகுதியை பலப்படுத்தினார். பிற்காலச் சோழர்களின் தலைநகராகத் தஞ்சாவூர் திகழ்ந்தது. இராசராசசோழன் ஆட்சிக் காலத்தில் (பொ.ஊ. 985-1014) தஞ்சாவூர் நகர் மிக்க புகழ் எய்தியது. 1025-இல் கங்கைகொண்ட சோழபுரம் தோன்றும் வரை தஞ்சாவூர் சோழ பேரரசின் மிக முக்கியமான நகரமாக இருந்தது. பதினொன்றாம் நூற்றாண்டின், சோழ மன்னனான முதலாம் இராஜராஜ சோழன் (985-1014) தஞ்சாவூரில், தஞ்சைப் பெருவுடையார் கோயில் கட்டினார். இந்த கோயில் தமிழர் கட்டிடக்கலை சிறப்பு வாய்ந்ததாக கருதப்படுகிறது. இராசராச சோழனின் மகனான இராசேந்திர சோழன் சுமார் பொ.ஊ. 1025-இல் தனது தலைநகரைத் தஞ்சாவூரிலிருந்து கங்கை கொண்ட சோழபுரத்திற்கு மாற்றினார். பொ.ஊ. 13-ஆம் நூற்றாண்டில் ஏற்பட்ட மதுரைப் பாண்டியர் மன்னர்களின் எழுச்சியால் தஞ்சைப் பேரரசு வீழ்ச்சியடைந்தது. பாண்டியரின் வீழ்ச்சிக்குப்பின் தஞ்சாவூர் விஜயநகரப் பேரரசு ஆட்சிக்குட்பட்டது. பொ.ஊ. 1532-இல் தஞ்சை நாயக்கர்கள் மன்னர்களின் ஆட்சி தொடங்கிற்று. திருச்சிராப்பள்ளியைத் தலைநகராகக்கொண்டு ஆட்சி புரிந்த மதுரை நாயக்க மன்னர் சொக்கநாதர் பொ.ஊ. 1673-இல் தஞ்சாவூர் மீது படையெடுத்தார். இப்போரில் விசயராகவன் தோல்வியுற்று போர்க்களத்தில் வீரமரணமடைந்தார். தஞ்சை அரசு மதுரை நாயக்க அரசுடன் இணைக்கப்பட்டது.[http://www.tamilvu.org/slet/lA100/lA100pd1.jsp?bookid=222&pno=132 தமிழாய்வு - தஞ்சாவூர்] File:OLD TANJORE.png பொ.ஊ. 1676-இல் மராட்டிய சிவாசியின் சகோதரர் வெங்காசி தஞ்சையில் தஞ்சாவூர் மராத்தியர் ஆட்சியை நிறுவினார். இரண்டாம் சரபோசி (1798–1832) ஆங்கில கவர்னர் செனரல் வெல்வெசுலி பிரபுவுடன் பொ.ஊ. 1799-இல் செய்துகொண்ட ஒப்பந்தத்தின்படி தஞ்சைக் கோட்டையைத் தவிர மற்ற தஞ்சை பகுதிகள் ஆங்கிலேயர் வசம் கொடுக்கப்பட்டன. இரண்டாம் சிவாசி (1832–1855) மன்னனுக்குப் பிறகு ஆண்வாரிசு இல்லாமையினால், ஆங்கிலேயர்கள் வசம் பொ.ஊ. 1856-இல் தஞ்சைக் கோட்டையும் வந்தது. தஞ்சாவூர் 1866-ஆம் ஆண்டுமுதல் நகராட்சியாக இருந்து வந்த தஞ்சை 2014-ஆம் ஆண்டு மாநகராட்சியாக தரம் உயர்த்தப்பட்டது.[http://www.tamilvu.org/slet/lA100/lA100pd1.jsp?bookid=222&pno=133 தமிழாய்வு - தஞ்சாவூர் பண்பாட்டுச் சின்னங்களும்]
கேள்வி: தஞ்சாவூர் - மக்கள்தொகை குறித்து விரிவாக சொல்லுங்கள்.
பதில்: }} * 1901 – 2001: * 2011:}} இந்திய 2011 மக்கள் தொகை கணக்கெடுப்பின்படி, 222,943 மக்கள் இங்கு வசிக்கின்றார்கள். இவர்களில் 109,199 ஆண்கள், 113,744 பெண்கள் ஆவார்கள். தஞ்சாவூர் மக்களின் சராசரி கல்வியறிவு 91.27% ஆகும், இதில் ஆண்களின் கல்வியறிவு 94.80%, பெண்களின் கல்வியறிவு 87.92% ஆகும். தஞ்சாவூர் மக்கள் தொகையில் 18,584 ஆறு வயதுக்குட்பட்டோர் ஆவார்கள்.[https://www.census2011.co.in/census/city/483-thanjavur.html தஞ்சாவூர் நகரத்தின் மக்கள்தொகை பரம்பல்] 2011 ஆம் ஆண்டு மதவாரியான கணக்கெடுப்பின்படி, தஞ்சாவூரில் இந்துக்கள் 82.87%, முஸ்லிம்கள் 8.34%, கிறிஸ்தவர்கள் 8.58%, சீக்கியம் 0.01%, பௌத்தம் 0.01%, சைனம் 0.06%, 0.11% பிற மதங்களைப் பின்பற்றுபவர்கள் மற்றும் சமயமின்மை 0.01% பேர்களும் உள்ளனர்.
கேள்வி: தஞ்சாவூர் - பொருளாதாரம் பற்றி நீங்கள் என்ன அறிந்துள்ளீர்கள்?
பதில்: File:Rice paddy fields.jpg இங்குள்ளவர்கள் பாரம்பரியமாக விவசாயம் தொழிலாக செய்து வருகின்றனர். தஞ்சாவூர் ஆனது "தமிழ்நாட்டின் நெற்களஞ்சியம்" என்று அழைக்கப்படுகிறது. இங்கு நெல் பயிர் மற்றும் உளுந்து, வாழை, தேங்காய், இஞ்சி, கேழ்வரகு, துவரை, பாசிப் பயறு, கரும்பு மற்றும் மக்காச்சோளம் போன்ற பயிர்களும் பயிரிடப்படுகிறது. தஞ்சாவூரில் விவசாயத்திற்கு மூன்று பருவங்கள் உள்ளன - குறுவை (சூன் முதல் செப்டம்பர் வரை), சம்பா (அரிசி) (ஆகத்து முதல் சனவரி வரை) மற்றும் தலாடி (செப்டம்பர், அக்டோபர் முதல் பிப்ரவரி, மார்ச் வரை) ஆகியவை ஆகும்.#Mukhopadhyay 1990, pp. 370–371 இங்கு பாயும் காவிரி ஆறு நீர் பாசனத்திற்காகவும், மக்களின் அன்றாடத்தேவைகளுக்காகவும் முதன்மையாக விளங்குகிறது.புதிய தலைமுறை (06 ஏப்ரல், 2018) தமிழ்நாடு பட்டு நெசவு செய்யும் முக்கியமான நகரம் தஞ்சாவூர் ஆகும். 1991 ஆம் ஆண்டில் நகரத்தில் 200 பட்டு நெசவு அலகுகள் இருந்தன, அவற்றில் 80,000 பேர் பணிபுரிந்தனர். தஞ்சாவூரைச் சுற்றியுள்ள கிராமங்களில் தயாரிக்கப்படும் புடவைகள் தஞ்சாவூர் மற்றும் அண்டை நகரங்களில் விற்கப்படுகின்றன. ஆனால் உற்பத்தி செலவுகள் மற்றும் பெரிய அளவிலான உற்பத்தியாளர்களிடமிருந்து வரும் போட்டி ஆகியவையால், உற்பத்தியில் ஈடுபடும் நபர்களின் எண்ணிக்கையானது குறைந்துள்ளது. இந்நகரில் வீணை, தம்புரா, வயலின், மிருதங்கம், தவில், மற்றும் கஞ்சிரா போன்ற இசைக்கருவிகள் அதிகளவில் தயாரிக்கப்படுகிறது.
கேள்வி: தஞ்சாவூர் - மாநகராட்சி நிர்வாகம் மற்றும் அரசியல் பற்றி நீங்கள் என்ன அறிந்துள்ளீர்கள்?
பதில்: {| style="clear:right; float:right; background:#ffffff; margin: 0 0 0.5em 1em;" class="toccolours" width="220" font-size : "90%" |- !style="background:#A8BDEC" align="center" colspan="2"|மாநகராட்சி அதிகாரிகள் |- |align="center"|மாநகர முதல்வர்|| |- |align="center"|ஆணையர்|| |- !style="background:#A8BDEC" align="center" colspan="2"|தேர்ந்தெடுக்கப்பட்ட உறுப்பினர்கள் |- |align="center"|சட்டமன்ற உறுப்பினர்||ஆர். விஜய்சரவணன் |- |align="center"|மக்களவை உறுப்பினர்||ச. முரசொலி |} தஞ்சாவூர் மாநகராட்சியானது தஞ்சாவூர் (சட்டமன்றத் தொகுதி) சட்டமன்றத் தொகுதிக்கும் மற்றும் தஞ்சாவூர் மக்களவைத் தொகுதி மக்களவைத் தொகுதிக்கு உட்பட்டதாகும். 2024 ஆம் ஆம் ஆண்டு நடந்த மக்களவைத் தேர்தலில், இம்மக்களவைத் தொகுதியை திமுக (திமுக) சேர்ந்த ச. முரசொலி வென்றார். 2026 ஆம் ஆண்டு நடந்த சட்டமன்றத் தேர்தலில், இச்சட்டமன்றத் தொகுதியை தவெக (தவெக) சேர்ந்த ஆர். விஜய்சரவணன் வென்றார்.
கேள்வி: தஞ்சாவூர் - பேருந்து போக்குவரத்து பற்றி தகவல் சொல்.
பதில்: Image:Road in Thanjavur.JPG சாலை]] Image:Thanjavur 04.jpg இங்கிருந்து நாகப்பட்டினம், சென்னை, கோயம்புத்தூர், ஈரோடு, கரூர், திருப்பூர், வேலூர், ஆரணி (திருவண்ணாமலை மாவட்டம்), பெரம்பலூர், அரியலூர், மைசூர், சேலம், கடலூர், விழுப்புரம், திருச்சிராப்பள்ளி, புதுக்கோட்டை, மதுரை, கும்பகோணம், மயிலாடுதுறை, மானாமதுரை, திருநெல்வேலி, பெங்களூரு, எர்ணாகுளம், நாகர்கோயில், திருப்பதி, திருவனந்தபுரம் மற்றும் ஊட்டி ஆகிய நகரங்களுக்கு பேருந்துகள் இயக்கப்படுகின்றனர். இங்கு புதிய பேருந்து நிலையம் மற்றும் பழைய பேருந்து நிலையம் என இரு பேருந்து நிலையங்கள் உள்ளன. புதிய பேருந்து நிலையத்திலிருந்து வெளியூர்களுக்கு செல்லும் பேருந்துகளும் மற்றும் பழைய பேருந்து நிலையத்திலிருந்து அருகிலுள்ள நகரங்களுக்கு பேருந்துகள் இயக்கப்படுகின்றனர். போக்குவரத்து நெரிசலை குறைக்க 1997 ஆம் ஆண்டில் மன்னர் சரபோசி கல்லூரி அருகே புதிய பேருந்து நிலையம் கட்டப்பட்டது.
கேள்வி: தஞ்சாவூர் - சிறப்புகள் குறித்து விரிவாக சொல்லுங்கள்.
பதில்: படிமம்:தஞ்சாவூர் தலையாட்டி பொம்மை 1.JPG * தமிழ்நாட்டின் நெற்களஞ்சியம் என்று அழைக்கப்படுகிறது. * சோழர்களின் தலைநகரமாய் விளங்கியது. * உலக புகழ் பெற்ற பாரம்பரிய சின்னமான பெரிய கோவில் உள்ளது. * உலகப் புகழ் பெற்ற தஞ்சை சரசுவதிமகால் நூலகத்தை தன்னகத்தே கொண்டது. இந்நூலகத்தில் காணக்கிடைக்காத மிக அரிய ஓலைச் சுவடிகள் நூற்றுக் கணக்கில் திரட்டப்பட்டு பாதுகாக்கப்பட்டு வருகின்றன. * உலகில் தஞ்சாவூர் தமிழ்ப் பல்கலைக்கழகம் தஞ்சாவூரில் உள்ளது. * புவிசார் குறியீடு பெற்ற தஞ்சாவூர் ஓவியங்களும், கலைத்தட்டுக்களும் உலகப் புகழ் பெற்றவை. * புவிசார் குறியீடு பெற்ற தஞ்சாவூர் தலையாட்டி பொம்மை உலக புகழ் பெற்றது. * புவிசார் குறியீடு பெற்ற தஞ்சாவூர் வீணை உலக புகழ் பெற்றது. * அதிகளவில் கோயில்கள் உள்ள மாவட்டமாக உள்ளது. கலை மற்றும் பண்பாட்டினை வளர்ப்பதற்காகவும் பாதுகாப்பதற்காகவும் நடுவண் அரசால் அமைக்கப்பட்டுள்ள தென்னகப் பண்பாட்டு மையம் தஞ்சாவூரில் தான் அமைந்துள்ளது. இது தமிழ்நாடு, ஆந்திரா, கேரளம், மற்றும் கர்நாடகம் ஆகிய நான்கு மாநிலங்களை உள்ளடக்கிய தென்னிந்தியாவின் தலைமை மையமாகும். மெல்லிசைக் கருவிகளான வீணை, மிருதங்கம், தபேலா, தம்புரா போன்றவை இங்கு தான் செய்யப்படுகின்றன. தஞ்சாவூர் வீணை புவிசார் குறியீடு பெற்றதாகும்.
கேள்வி: தஞ்சாவூர் - சுற்றுலாத் தலங்கள் பற்றி தகவல் சொல்.
பதில்: * உலக பாரம்பரிய சின்னமான தஞ்சை பெரிய கோயில் * தஞ்சை சரசுவதிமகால் நூலகம் (ஆசியாவின் பழமையான நூலகம்) * கல்லணை (உலகின் பழமையான அணை) * தர்பார் மண்டபம் * தஞ்சை அரண்மனை * தமிழ்ப் பல்கலைக்கழகம், தஞ்சாவூர் * ஆறு படை வீடுகளில் ஒன்றான நான்காம் படை வீடு சுவாமிமலை முருகன் கோயில் * தஞ்சாவூர் அருகே தென்குடித்திட்டை வசிட்டேசுவரர் கோயில் என்ற கோவில் உள்ளது. இந்த கோவிலின் கற்பகத்தின் மேல் ஒரு கல் உள்ளது. அந்த கல்லிலிருந்து 24 நிமிடத்திற்கு ஒரு துளி என சிவலிங்கத்தின் மேல் தண்ணீர் விழும். இந்த கல் உலகில் அரிய வகையான எங்கும் கிடைக்காத கல்லாகும். * தென்னக பண்பாடு மையம் *திருநாகேசுவரம் நாகநாதசுவாமி கோயில். * பூண்டி மாதா கோவில் (தமிழகத்தின் முக்கியமான கிறிஸ்தவ கோயில்) *சிவகங்கை பூங்கா. * உலக பாரம்பரிய சின்னமான தாராசுரம் ஐராவதேசுவரர் கோயில் (சிற்பிகளின் கனவு). * தஞ்சபுரீஸ்வரர் கோவில். * 108 திவ்ய தேசங்களில் ஒன்றான தஞ்சை மாமணி நீலமேகப் பெருமாள் கோவில். * பட்டுகோட்டை நாடியம்மன் கோவில் பிரபலமான கோவிலாகும். * பருத்தியப்பர் கோயில் உள்ளது. * திருமங்கலக்குடி சூரியனார் கோயில் இந்தியாவிலே இந்த கோவிலில் மட்டுமே சூரிய பகவான் சிவனின் எதிரில் இருப்பார். * மல்லிப்பட்டினம் மனோரா கோட்டை உள்ளது. ஆங்கிலேயர்கள் நெப்போலியனை வீழ்த்தியதன் நினைவாகக் கட்டியதாகும். * மல்லிப்பட்டினம் மீன் பிடி துறைமுகம். * கும்பகோணம் மகாமகம் குளம். * அதிராம்பட்டினம் கடல் அலை ஆத்திக் காடு. * கும்பகோணம் ஆதிகும்பேஸ்வரர் கோயில். * திருவிடைமருதூர் மகாலிங்கசுவாமி கோயில் (பிரம்மகத்தி தோஷம் நிவர்த்தி). * திருவையாறு ஐயாரப்பர் கோயில். * தாராசுரம் ஐராவதேஸ்வரர் கோயில். * திருபுவனம் கம்பகரேஸ்வரர் கோயில். * நவகிரக கோயில் - குரியனார் கோயில் சிவசூரியர் கோயில் (சூரிய பகவான் தலம்) * நவகிரக கோயில் - திங்களூர் கைலாசநாதர் கோயில்(சந்திர பகவான் தலம்) * நவகிரக கோயில் - திருகஞ்சனூர் அக்னிஸ்வரர் கோயில்(சுக்கிர பகவான் தலம்) * நவகிரக கோயில் - திருநாகேஸ்வரம் நாகநாதர் கோயில் (இராகு பகவான் தலம்) * திருச்சேறை சாரபரமேஸ்வரர் கோயில் (கடன் நிவர்த்தி தலம்) * திருச்சேறை சாரநாதபெருமாள் கோயில் (108 திவ்ய தேசம்). * திருக்கருகாவூர் முல்லைவனநாதர் கோயில் (குழந்தை வரம்) * புன்னைநல்லூர் முத்து மாரியம்மன் கோயில் (தோல் நோய் நிவர்த்தி). * கும்பகோணம் சாரங்கபாணி கோயில் (108 திவ்ய தேசம்). * கும்பகோணம் சக்கரபாணி கோயில். * கும்பகோணம் நாகேஸ்வரர் கோயில். * கும்பகோணம் காசி விஸ்வநாதர் கோயில். * திருவலஞ்சுழி வெள்ளை பிள்ளையார் கோயில். * முள்ளி வாய்க்கால். * திருநாகேஸ்வரம் உப்பிலியப்பன் கோயில் (தென் திருப்பதி 108 திவ்ய தேசம்). * திருப்பனந்தாள் அருணஜடேஸ்வரர் கோயில். * அணைக்கரை கீழணை. * திருக்கண்டியூர் பிரம்மசிரகண்டீசுவரர் கோயில் (பிரம்மன் கோயில்). * திருக்கண்டியூர் சாப விமோசனப் பெருமாள் கோயில் (108 திவ்ய தேசம்). * கோவிலடி அப்பக்குடத்தான் அப்பால ரெங்கநாதர் கோயில் (பஞ்சரங்கத் தலம்) (108 திவ்ய தேசம்) * பட்டீஸ்வரம் தேனுபுரீஸ்வரர் கோயில் (துர்க்கை அம்மன் சன்னதி). * திருநரையூர் நாச்சியார் கோயில் கல்கருடன் சேவை (108 திவ்ய தேசம்). * அய்யவாடி பிரத்தியங்கிரா தேவி கோயில் (பில்லி சூனியம் நீங்குதல்). * கதிராமங்கலம் வனதுர்க்கை கோயில் (இராகு கால பூஜை).
கேள்வி: தஞ்சாவூர் - ஆடிப்பெருக்கு விழா பற்றி தகவல் சொல்.
பதில்: ஒவ்வோர் ஆண்டும் தமிழ் மாதமான ஆடி மாதம், 18 ஆம் திகதி அன்று, காவிரி ஆறு கரையோரம், குடும்பப் பெண்கள், சுமங்கலிப் பெண்கள், புதிதாக திருமணமான பெண்கள், திருமணமாகாத கன்னிப் பெண்கள், தங்கள் குடும்பங்களுடன் சென்று பூசைகள் செய்து, தங்களின் குடும்ப நலனுக்காக காவிரித்தாயை வணங்குவர். பூசைக்காக, மலர் மாலை, பச்சரிசி, ஊதுபத்தி, சாம்பிராணி, மஞ்சள், குங்குமம், தேங்காய், வெற்றிலை பாக்கு, பழங்கள், வெல்லம், மஞ்சள் கயிறு, கற்பூரம், விபூதி, சந்தனம், நாணயங்கள், நறுமணப் பூக்கள், தேன், பச்சரிசி மாவு, பன்னீர், வாழை இலை போன்றவற்றைக் கொண்டு சென்று, காவிரித்தாய்க்குப் படைத்து பண்டிகையாகக் கொண்டாடுவது வழக்கம். நதிக்கரையில், சர்க்கரைப் பொங்கல் மற்றும் வெண்பொங்கல் தயார் செய்து படையல் செய்து இறையருள் பெற வேண்டுகின்றனர்
கேள்வி: தஞ்சாவூர் - அருகில் உள்ள கோவில்கள் பற்றி நீங்கள் என்ன அறிந்துள்ளீர்கள்?
பதில்: * ஐராவதேசுவரர் கோயில் * திருவையாறு ஐயாறப்பர் கோயில் * புன்னைநல்லூர் மாரியம்மன் கோயில் * சுந்தரபெருமாள் கோவில்‎ * சுவாமிமலை முருகன் கோவில் * பருதியப்பர் கோவில் * திட்டை குரு ஸ்தலம் * திங்களூர் சந்திரன் கோவில் * திருநாகேசுவரம் நாகநாதசுவாமி கோயில் * சூரியனார் கோவில் * தஞ்சை மாமணி கோவில் * கும்பகோணம் ஆதி கும்பேசுவரர் கோயில் * உப்பிலியப்பன் கோயில் * பட்டீசுவரம் துர்கையம்மன் கோயில் * திருக்கருகாவூர் கர்ப்பரச்சாம்பிகை கோவில் * அய்யாவாடி பிரத்தியங்கிரா தேவி கோயில் * திருபுவனம் கம்பகரேசுவரர் கோவில் * நாச்சியார்கோயில் * பட்டுக்கோட்டை நாடியம்மன் கோயில் * பட்டுக்கோட்டை அருகில் கரம்பயம் ஸ்ரீ முத்து மாரியம்மன் கோயில்